ઉલ્લેખનીય છે કે, માયક્રોપ ટેક્નોલૉજીસ પ્રા. લિ., અમદાવાદ સ્થિત ભારતીય કંપની છે. તે આર્ટિફિશ્યલ ઇન્ટેલિજન્સનો ઉપયોગ કરીને ખેડૂતોનું સશક્તિકરણ કરે છે, તેને વર્લ્ડ ઇકોનોમિક ફોરમના “ટેક્નોલોજી પાયોનિયર્સ” પૈકીના એક તરીકે હજારો ઉમેદવારોમાં પસંદ કરવામાં આવ્યું હતું. માયક્રોપ એક અદ્યતન ટેકનોલોજી આધારિત નવીનત્તમ પ્લેટફોર્મ છે જે ભારત અને ઇન્ડોનેશિયાના ખેડૂતોને સેવાઓ આપે છે. દીપક પારિક દ્વારા સ્થપાયેલા માહિતી આધારિત ભલામણ પ્લેટફોર્મની મદદથી ખેડૂતોનું જીવનધોરણ વધુ નફાકારક બને છે. વર્લ્ડ ઇકોનોમિક ફોરમનો ટેકનોલોજી પાયોનિયર્સ સમુદાય એ વિશ્વભરની પ્રારંભિક તબક્કાની કંપનીઓ છે જે નવી ટેકનોલોજી અને નવીનીકરણના ડિઝાઇન, વિકાસ અને સફળતામાં સામેલ છે, તથા વ્યવસાય અને સમાજ પર નોંધપાત્ર અસર કરે છે. ટેકનોલોજી પાયોનિયરની પસંદગી ૬૦ થી વધુ વિદ્વાનો, સાહસિકો, સાહસ મૂડીવાદીઓ અને કોર્પોરેટ અધિકારીઓની સમિતિ દ્વારા કરવામાં આવી હતી. આ સમિતિએ નવીનીકરણ, સંભવિત અસર અને નેતૃત્વ સહિતના આધારે નિર્ણયો લીધેલા છે. પાછલા પ્રાપ્તકર્તાઓમાં એરબીએનબી, ગુગલ, કિકસ્ટાર્ટર, મોઝિલા, ટ્વિટર અને વિકિમિડિયાનો સમાવેશ થાય છે. ૨૦૦૦ના વર્ષમાં ટેકનોલોજી પાયોનિયર સમુદાયની શરૂઆત થઇ ત્યારથી માયક્રોપની પસંદગી થયેલી છે.